มีอะไรกับแฟนแล้วถุงยางเกิดขาด แต่ยังไม่มีการหลั่งนะคะ หยุดก่อนพอรู้ว่าขาด แต่กินยาคุมรายเดือนเป็น28เป็นประจำอยู่แล้ว วันที่ทีอะไรกินถึงเม็ดที่21แล้ว มีโอกาศที่จะตั้งครรภ์มั้ยคะ แล้วจำเป็นที่จะต้องกินยาคุมฉุกเฉินมั้ยคะ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นถ้ากินยาคุมแบบแผงรายเดือนอยู่แล้ว และกินต่อเนื่องไปจนหมดแผง โอกาสตั้งครรภ์มีน้อยมากๆน้อยกว่า 1% แม้ว่าจะมีการขาดของถุงยางอนามัยก็ตาม ในกรณีนี้จึงยังไม่น่ามีความจำเป็นต้องใช้ยาคุมฉุกเฉินแต่อย่างใด ให้สังเกตรอบเดือนในช่วงที่กินยาหมด 21 เม็ดอีกครั้ง